stanford-oval/wikipedia huggingface dataset:
Oscar (Ruotsin prinssi)

| Prinssi Oscar |
| --- | --- |
 Skånen herttua
 
Syntynyt:  2. maaliskuuta 2016 (ikä 8) Solna, Ruotsi
Koko nimi:  Oscar Carl Olof
Suku:  Bernadotte
Isä:  Prinssi Daniel
Äiti:  Kruununprinsessa Victoria
Prinssi Oscar, Skånen herttua (Oscar Carl Olof; s. 2. maaliskuuta 2016) on kruununprinsessa Victorian ja prinssi Danielin toinen lapsi ja prinsessa Estellen nuorempi veli. Syntyessään prinssi painoi 3 655 grammaa ja hän oli 52 senttimetriä pitkä. Hän on Ruotsin kruununperimysjärjestyksessä kolmas äitinsä ja prinsessa Estellen jälkeen.
Prinssi Oscar kastettiin perjantaina 27. toukokuuta 2016 Tukholman kuninkaanlinnan kirkossa. Hänen kummejaan ovat Tanskan kruununprinssi Frederik, Norjan kruununprinsessa Mette-Marit, Ruotsin prinsessa Madeleine, kruununprinsessa Victorian serkku Oscar Magnuson ja prinssi Danielin serkku Hans Åström. Prinssi Oscarin kastoi arkkipiispa Antje Jackelén  yhdessä ylihovisaarnaaja Johan Dalmanin ja kuninkaallisen hoviseurakunnan pastori Michael Bjerkhagenin avustuksella.
Prinssi Oscar äitinsä Victorian sylissä Ruotsin kansallisäivänä 6. kesäkuuta 2018
Alex Stepney

Alex Stepney
Alexander Cyril (Alex) Stepney (s. 18. syyskuuta 1942 Mitcham, Surrey, Englanti) on entinen englantilainen jalkapallomaalivahti, joka torjui Manchester Unitedin maalilla, kun joukkue voitti ensimmäisenä englantilaisena seurana Euroopan Cupin.
539 ottelua ManUn maalilla torjunut Stepney edusti urallaan myös Chelseaa, josta siirtyi Unitediin 55 000 £ siirtokorvauksella. Debyyttinsä hän teki 17. syyskuuta 1966 Manchesterin derbyssa Manchester Citya vastaan. Vuonna 1978 Dallas Tornadoon siirtynyt Stepney pelasi uransa loppuun Yhdysvalloissa.
Aiheesta muualla

Profiili Manchester Unitedin sivuilla
Olsobipin lento-onnettomuus 1994

| Olsobipin lento-onnettomuus 1994 |
| --- | --- |
 Onnettomuuskoneen kaltainen MAF:n DHC-6.
Yhteenveto
Päivämäärä:  17. joulukuuta 1994
Onnettomuustyyppi:  törmäys vuoreen
Tapahtumapaikka:  lähellä Olsobipiä, Papua-Uusi-Guinea
Lähtöpaikka:  Tabubilin lentoasema, Tabubil, Papua-Uusi-Guinea
Määränpää:  Selbangin lentoasema, Selbang, Papua-Uusi-Guinea
Kuolleita:  28
Loukkaantuneita:  0
Eloonjääneitä:  0
Lentokone
Konetyyppi:  de Havilland Canada DHC-6-200 Twin Otter
Lentoyhtiö:  MAF PNG
Rekisteritunnus:  P2-MFS
Matkustajia:  26
Miehistöä:  2
Olsobipin lento-onnettomuus 1994 tapahtui 17. joulukuuta 1994, kun Mission Aviation Fellowship -lähetysjärjestön de Havilland Canada DHC-6-200 Twin Otter törmäsi vuoreen lähellä Olsobipiä Papua-Uudessa-Guineassa. Lennolla oli 26 matkustajaa ja kaksi miehistön jäsentä, ja kaikki kuolivat törmäyksessä. Se on pahin DHC-6:lle sattunut onnettomuus.
Onnettomuuskone oli tilauslennolla ja kuljetti Ok Tedin kupari- ja kultakaivoksen työntekijöitä perheineen. Matkustajien joukossa oli myös kahdeksan lasta. DHC-6 Twin Otterissa on paikat 18 matkustajalle, mutta koska osa lapsista matkusti vanhempiensa sylissä, koneella ei ollut varsinaista ylikuormaa. Turman aiheuttajaksi epäiltiin huonoa säätä, joka on vuorialueilla yleistä.
Olson (kilpa-autonvalmistaja)

| Olson |
| --- | --- |
Päämaja:   Yhdysvallat
Tunnetuimmat kuljettajat:  Jackie Holmes
Moottorit:  Offenhauser
Saavutukset Formula 1:n MM-sarjassa
Ensimmäinen kilpailu:  Indianapolis 500 1950
Kilpailuja:  1
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Indianapolis 500 1950
Olson oli yhdysvaltalainen kilpa-autojen valmistaja, joka osallistui Formula 1:n Indianapolis 500 -osakilpailuun kaudella 1950. Tallin kuljettaja Jackie Holmes keskeytti kilpailussa 123. kierroksella ulosajoon.
Alfonso López Michelsen

| Alfonso López Michelsen |
| --- | --- |
 Alfonso López Michelsen vuonna 1977
Kolumbian 24. presidentti
 7. elokuuta 1974 – 7. elokuuta 1978  
Edeltäjä:  Misael Pastrana Borrero
Seuraaja:  Julio César Turbay Ayala
Henkilötiedot
Syntynyt: 30. kesäkuuta 1913 Bogotá, Kolumbia
Kuollut: 11. heinäkuuta 2007 (94 vuotta) Bogotá, Kolumbia
Puoliso:  Cecilia Caballero Blanco
Tiedot
Puolue:  Partido Liberal Colombiano
Alfonso López Michelsen (30. kesäkuuta 1913 Bogotá – 11. heinäkuuta 2007 Bogota) oli kolumbialainen liberaalipuolueen poliitikko. Hän toimi maansa presidenttinä vuosina 1974–1978. Häntä edelsi presidenttinä Misael Pastrana Borrero ja seurasi Julio César Turbay Ayala.
Elämä

Alfonso López Michelsen syntyi Bogotássa, Kolumbiassa. Hänen isänsä Alfonso López Pumarejo toimi Kolumbian presidenttinä vuosina 1934–1938 ja 1942–1945. López Michelsen opiskeli lakitiedettä useissa korkeakouluissa ympäri maailmaa, mutta valmistui lopulta kolumbialaisesta Universidad del Rosariosta. Hänelle tarjottiin vastaperustetun Movimiento Revolucionario Liberal (MRL) -puolueen johtajuutta ja presidenttiehdokkuutta vuonna 1962. López Michelsen suostui, mutta hävisi presidentinvaalit konservatiivipuolueen ehdokkaalle Guillermo León Valencialle.
Vuonna 1966 López Michelsen valittiin senaattoriksi, vuonna 1968 Cesarin departementin kuvernööriksi ja vuonna 1969 ulkoministeriksi. Hän sulautti MRL:n takaisin liberaalipuolueeseen vuonna 1967. López Michelsen voitti vuoden 1974 presidentinvaalit ja toimi Kolumbian presidenttinä vuoteen 1978 asti. López Michelsen pyrki uudelleen presidentiksi vuonna 1982, mutta konservatiivien ehdokas Belisario Betancur voitti vaalit.
Presidenttikautensa jälkeen Lopez Michelsen yritti neuvotella Kolumbian kapinallisten kanssa panttivankien vapauttamisesta. 
López Michelsen kuoli 11. heinäkuuta 2007 sydäninfarktiin Bogotássa. Hän oli kuollessaan 94-vuotias.
Olsoni

Olsoni on muun muassa seuraavien suomalaisten henkilöiden sukunimi:
Alcides Olsoni (1855–1914), juristi ja Iisalmen pormestari, Eligius Olsonin poika
Anna Olsoni (1864–1943), kotitalousopettaja
Carl Gustaf Olsoni (1862–1923), kirkkoherra ja Helsingin Diakonissalaitoksen johtaja
Eligius Olsoni (1823–1889), virkamies, suomentaja ja virkakielen kehittäjä
Emerik Olsoni (1887–1971), kirjastonhoitaja, toimittaja ja kääntäjä, Carl Gustaf Olsonin poika
Eric Olsoni (1893–1973), kirjakauppias, teatterikriitikko ja näytelmäkirjailija
Eva Olsoni (1908–1994), taidemaalari ja tekstiilitaiteilija
Evelina Olsoni (1833–1877), pienten lasten koulun opettaja ja apteekkitoiminnan harjoittaja
Kristin Olsoni (s. 1937), teatteriohjaaja
Lars Berndt Olsoni (1830–1880), lääkäri ja valtiopäivämies.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Alfonso López Trujillo

Alfonso López Trujillo vuonna 2005.
Alfonso López Trujillo (8. marraskuuta 1935 – 19. huhtikuuta 2008) oli yksi roomalaiskatolisen kirkon kardinaaleista vuodesta 1983.
López Trujillo oli kansallisuudeltaan kolumbialainen. Hän opiskeli kotimaansa ohella Roomassa ja sai pappisvihkimyksensä 13. marraskuuta 1960. Hän toimi Latinalaisen Amerikan piispainkonferenssin pääsihteerinä vuosina 1972–1984. Hän oli Medellínin arkkipiispana vuosina 1979–1991.
López Trujillo oli Paavillisen perheneuvoston johdossa vuodesta 1990 ja osallistui vuoden 2005 konklaaviin 69-vuotiaana. Hän kuoli diabetekseen Roomassa 72-vuotiaana.
Aiheesta muualla

Catholic-Hierarchy.org: Alfonso Cardinal López Trujillo (englanniksi)
Almir Turković

| Henkilötiedot |
| --- | --- | --- |
Syntymäaika: 3. marraskuuta 1970 (ikä 53)
Syntymäpaikka: Sarajevo, Jugoslavia
Kansalaisuus:  Bosnia ja Hertsegovina
Pelipaikka: Hyökkääjä
Pituus: 183 cm
Seurat
| Vuodet | Seura | O (M) |
| 1997-1999 1999 2000-2001 2002 2003-2005 2005-2006 2006-2008 | Zadar Sarajevo Osijek Cerezo Osaka Hajduk Split Osijek Sarajevo |  |
Maajoukkue
| 1995–2003 | Bosnia ja Hertsegovina | 11 (0) |
Almir Turković (s. 3. marraskuuta 1970 Sarajevo) on bosniahertsegovinalainen entinen jalkapalloilija.
Jalkapallomaajoukkue

Turković debytoi Bosnia ja Hertsegovinan maajoukkueessa 1995. Hän on pelannut 11 maaottelua.
Alempi gymnasion

| Alempi gymnasion |
| --- | --- |
 Prienen Alemman gymnasionin rauniot.
Sijainti:  Prienen arkeologinen alue, Güllübahçe, Söke, Aydın, Turkki
Koordinaatit:  37°39′25″N, 27°17′51″E
Rakennustyyppi:  gymnasion
Valmistumisvuosi:  n. 130–100 eaa.
Tyylisuunta:  useita tyylejä
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Alempi gymnasion oli antiikin aikainen gymnasion Prienessä Vähässä-Aasiassa, nykyisessä Turkissa.
Historia

Alempi gymnasion rakennettiin hellenistisellä kaudella noin vuonna 130–100 eaa. Ajoitusta tukee arkeologisten löytöjen ja tyylillisten yksityiskohtien lisäksi muun muassa Pyhästä stoasta löytynyt 100-luvun eaa. puoleen väliin ajoittuva piirtokirjoitus, joka mainitsee gymnasionin rakentamisen. Rakentaminen viivästyi rahoitusongelmian vuoksi jonkin verran, kunnes veljekset Moskhion ja Athenopolis lahjoittivat siihen rahaa. Gymnasion säilyi käytössä roomalaisella kaudella, mutta sitä ei muutettu tuolloin roomalaiseksi kylpyläksi monien muiden Vähän-Aasian gymnasioneiden tapaan.
Rakennus

Gymnasion sijaitsi Prienen alakaupungin eteläosassa juuri kaupunginmuurien sisäpuolella, heti Prienen stadionin länsipuolella. Stadionin ja gymnasionin voi nähdä muodostavan yhden, toisiinsa liittyneen kokonaisuuden.
Rakennuksen keskiössä oli lähes neliönmuotoinen palaistra, jonka koko oli noin 35,1 × 34,4 metriä. Sen pylväät edustivat doorilaista tyyliä. Pohjoisosassa oli kaksikerroksinen pylväikkö ja käytävä. Sen takana oli ainakin viisi huonetta. Keskimmäinen huoneista oli efebeion eli kouluhuone, ja sen edustalla olleet kaksi pylvästä edustivat joonialaista tyyliä. Efebeionin takaosaa koristivat korinttilaiset pylväät. Näin rakennus yhdisteli kaikkia kolmea klassista pylväsjärjestelmää. Efebeionista on löydetty lukuisia marmorikiviin kaiverrettuja oppilaiden nimiä mainitsevia piirtokirjoituksia. Ne ajoittuvat varhaiselle roomalaiselle kaudelle. Yhteensä nimiä on laskettu olevan noin 700.
Läntisin pohjoissivun huoneista oli pesuhuone. Muut huoneet olivat todennäköisesti konisterion, korykeion ja elaiothesion. Rakennuksen länsisivulla oli neljä lisähuonetta sekä rakennuksen pääsisäänkäyntinä toiminut propylon, jonka pylväät edustivat doorilaista tyyliä. Rakennuksen itäseinässä oli toinen, pienempi sisäänkäynti.
Otto Mauno Geers

Otto Mauno (Maunu) Geers Yhdysvaltain sisällissodan aikana.
Otto Mauno Geers (alk. Otto Magnus Giers, 26. huhtikuuta 1837 Harjavalta – 12. syyskuuta 1912 Stow, Massachusetts) oli suomalainen merimies, joka osallistui Yhdysvaltain sisällissotaan.
Geers muutti Yhdysvaltoihin vuonna 1860 ja asettui asumaan Bostoniin. Hän otti osaa Unionin laivaston mukana muun muassa New Orleansin valtaukseen, jossa hänen laivansa upposi ja suuri osa miehistöstä hukkui. Geers pelastautui kuitenkin maihin, ja vei rykmentin lipun mukanaan. Hän loukkaantui sisällissodassa kahdesti ja eläköityi laivastosta vuoden 1880 tienoilla. Geers kuoli punatautiin syyskuussa 1912.
1900-luvun alussa Geersiä haastatteli suomalainen tutkija Salomon Ilmonen, joka julkaisi kirjassaan Amerikan Suomalaisten historiaa suomalaisten kokemuksia sisällissodasta.
Pablo Jaime Galimberti di Vietri

Pablo Jaime Galimberti di Vietri

Pablo Jaime Galimberti di Vietri (s. 8. toukokuuta 1941 Montevideo) on uruguaylainen roomalaiskatolinen piispa. Hänet vihittiin papiksi 29. toukokuuta 1971 ja nimitettiin San José de Mayon hiippakunnan johtoon 12. joulukuuta 1983. Piispaksi vihkiminen seurasi 18. maaliskuuta 1984. Pääkonsekraattorina toimi Franco Brambilla, jota avustivat Carlos Parteli Keller ja Raúl Horacio Scarrone Carrero.
16. toukokuuta 2006 Galimberti di Vietri sai nimityksen Salton piispaksi.
Osun

| Osun |
| --- | --- |

 Sijainti
 Koordinaatit: 7°30′N, 4°30′E 
Valtio:  Nigeria
Hallinto:  
 – hallinnollinen keskus:  Osogbo
Pinta-ala:  9 251 km²
Väkiluku (2006):  3,4 miljoonaa
Kansat:  jorubat
Aikavyöhyke:  UTC+1
Osun on  yksi Nigerian 36 osavaltiosta.  Se sijaitsee maan länsiosassa. Osunin pinta-ala on 9 251 neliökilometriä. Vuoden 2006 väestönlaskennan alustavien tulosten mukaan Osunissa oli noin 3 423 000 asukasta. Suurin  väestöryhmä  ovat jorubat. Jorubien kulttuurin keskeinen paikka Ife sijaitsee Osunissa.
Osunin  pääkaupunki on Osogbo. Osavaltio on saanut nimensä Osun-joesta.
Ostrówin piirikunta

Ostrówin piirikunta on seuraavien kahden Puolan piirikunnan nimi:
Ostrówin piirikunta, Ison-Puolan voivodikunta
Ostrówin piirikunta, Masovian voivodikunta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ostrówin piirikunta”, voi hakea sivunnimihaulla, laajalla sivunnimihaulla tai tekstihaulla.
Alempi Rajajärvi

| Alempi Rajajärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna, Asikkala
Koordinaatit:  61°12′18″N, 25°14′03″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Teuronjoen valuma-alue (35.83)
Laskuoja:  Ränskälänoja 
Järvinumero:  35.836.1.009
Mittaustietoja
Pinnankorkeus:  148,2 m  
Rantaviiva:  0,76 km  
Pinta-ala:  2,794 ha  
 fiAlempi Rajajärvi 
Alempi Rajajärvi  on Päijät-Hämeessä Asikkalassa ja Hämeenlinnassa sijaitseva järvi. Järven länsiranta kuuluu Evon retkeilyalueeseen .
Maantietoa

Järven pinta-ala on 2,8 hehtaaria ja se on 350 metriä pitkä ja 150 metriä leveä. Se on Ränskälänojan läpivirtausjärvi, johon laskee läheltä myös Alinen Kaakkolammi ja sen kautta vuorostaan Ylinen Kaakkolammi. Sen rantaviivan pituus on 750 metriä ja sen rannat ovat puoliksi suota ja metsämaata. Järvi on autio, mutta sen vierestä kulkee tie, joka seuraa Ränskälänojaa.
Vesistösuhteet

Järvi kuuluu Kokemäenjoen vesistössä Vanajan reitin valuma-alueella Teuronjoen valuma-alueeseen. Se jaetaan vielä Mustajoen valuma-alueeseen, johon järvi kuuluu. Järven vedenpinnan korkeus on 148,2 metriä mpy. Ränskälänoja virtaa järven läpi, joka toimii samalla kunnan rajajokena Asikkalan ja Hämeenlinnan välillä. Sama joki muuttuu alempana nimeltään Arranjoeksi, ja sitten Isojoeksi ja lopulta Mustajoeksi. Mustajoki laskee Pääjärveen.
Ostsiedlung

Kartta saksalaisten levittäytymisestä itään.
Antiikin aika
Germaanit
Kansainvaellusaika
Saksi
Frankkien valtakunta
Keskiaika
Itä-Frankia
Saksan kuningaskunta
Pyhä saksalais-roomalainen keisarikunta
Ostsiedlung
Kleinstaaterei
Kansakunnan muodostuminen
Reinin liitto
Saksan liitto
Hullu vuosi 1848
Pohjois-Saksan liitto
Saksan yhdistyminen
Saksan valtakunta
Saksan keisarikunta
Ensimmäinen maailmansota
Weimarin tasavalta
Natsi-Saksa
Toinen maailmansota
Saksa vuoden 1945 jälkeen
Miehitys +  Ostgebiete
Saksalaisten karkotus
Länsi-Saksa +  Itä-Saksa
Saksan jälleenyhdistyminen
Saksa nykyään
Saksa
Aiheittain
Saksan sotahistoria
Saksan aluemuutokset
Ostsiedlung (”idän asuttaminen”) tarkoittaa saksankielisten väestöryhmien levittäytymistä keskiajalla Keski- ja Itä-Euroopan alueille, joilla asuivat slaavit, unkarilaiset, romanialaiset ja baltit.
Osmankivi

Osmankivi on Leppävirran kunnassa Osmajärvessä sijaitseva siirtolohkare jota on pidetty Pähkinäsaaren rauhan rajakivenä. Kivi kohoaa pystysuorana noin 2,5 metriä vedenpinnan yläpuolelle, ja sen itäreunalla on metrin korkeudella penkkimäinen tasanne, jota on käytetty nuotiopaikkana. Kivessä on kerrottu olleen myös hakattuja merkkejä, jotka nykyisin ovat kuitenkin rapautuneet pois. Kansanperinteessä kivi liitetään lähellä asuneeseen Osma-jättiläiseen, ja kerrotaan, että paikalla on aikoinaan hukuttautunut Osmo-niminen mies.[lähde? ]
Maanmittari Jonas Nicklinin vuonna 1740 piirtämän kartan selityksissä mainitaan että kivi olisi ollut muinaisina aikoinaan venäläisten rajapaikkana. Kustavi Grotenfeltin Leppävirralta 1889 hankkiman tiedon mukaan kivessä oli ollut aikoinaan rajamerkkejä, mutta Ruotsin hallitus hakkautti ne pois. Kustaa Vilkuna on arvellut että venäläiset hakkasivat kiveen rajamerkit vuoden 1500 tienoilla suorittaessaan rajantarkistusta ja että merkit olisi hakattu pois Täyssinän rauhan jälkeen jolloin raja siirtyi idemmäksi.
Ostrówin piirikunta (Masovian voivodikunta)

Ostrówin piirikunta (puol. powiat ostrowski) on yksi Masovian voivodikunnan piirikunnista. Piirikunnan arvioitu väkiluku oli vuoden 2019 lopussa 72 328. Siihen kuuluvat kymmenen kuntaa ovat Andrzejewo, Boguty-Pianki, Brok, Małkinia Górna, Nur, Ostrów Mazowiecka, Stary Lubotyń, Szulborze Wielkie, Wąsewo ja Zaręby Kościelne.
Piirikunnan väestöpyramidi 2014.
Vuoden 2019 lopussa Ostrówin piirikunnan asukkaista 50,5 prosenttia oli naispuolisia ja 49,5 prosenttia miespuolisia. Alle 18-vuotiaat muodostivat 18 prosenttia piirikunnan väestöstä, työikäiset 60,5 prosenttia ja eläkeikäiset 21,6 prosenttia väestön keski-iän ollessa 41,8 vuotta. Vuonna 2019 piirikunnassa syntyi 683 lasta. Ostrówin piirikunnan väkiluvun ennakoidaan pienenevän 56 783 asukkaaseen vuoteen 2050 mennessä.
Pablo Lizama Riquelme

Pablo Lizama Riquelme (s. 4. kesäkuuta 1941 Santiago de Chile) on chileläinen roomalaiskatolinen arkkipiispa. Hänet vihittiin papiksi 6. heinäkuuta 1967 ja nimitettiin Illapelin alueprelatuurin johtoon 19. joulukuuta 1985. Piispaksi vihkiminen seurasi 9. maaliskuuta 1986. Pääkonsekraattorina toimi Juan Francisco Fresno Larraín, jota avustivat Carlos González Cruchaga ja José Joaquín Matte Varas.
Lizama Riquelme sai 24. helmikuuta 1988 nimityksen Talcan vihkipiispaksi. 4. huhtikuuta 1991 hänet nimitettiin Melipillan piispaksi ja 4. tammikuuta 1999 Chilen sotilaspiispaksi. 27. helmikuuta 2004 Lizama Riquelme sai nimityksen Antofagastan koadjuuttoriarkkipiispaksi, ja 26. marraskuuta 2004 hänestä tuli sen arkkipiispa.
Lizama Riquelme sai 9. lokakuuta 2012 lisäksi nimityksen apostoliseksi hallitsijaksi Iquiquen hiippakuntaan.
Olsforsin kirkko

| Olsforsin kirkko Olsfors kyrka |
| --- | --- |

Kirkkokunta:  Ruotsin kirkko
Hiippakunta:  Göteborgin hiippakunta
Seurakunta:  Bollebygds församling
Rakentamisvuosi:  1916
Lisää rakennusartikkeleitaArkkitehtuurin teemasivulla
Olsforsin kirkko (ruots. Olsfors kyrka) on Ruotsissa Bollebygdin kunnan Olsforsissa sijaitseva kirkkorakennus. Kirkko vihittiin käyttöön vuonna 1916. Se on remontoitu perusteellisesti 1973, jolloin esimerkiksi lyhennettiin penkkejä siten, että saatiin sivukäytävät.
Alttaritaulun on maalannut John Hedaeus ja siihen on kuvattu Jeesus neljän evankelistan kanssa. Aluksi se oli maalattu vesiväreillä paperille, mutta konservaattori Torbjörn Engblad teki 1930-luvulla uudelleenvärityksen öljyllä levylle.
Kirkon 13-äänikertaiset urut on rakennettu Göteborgissa vuonna 1970.
Aiheesta muualla

Kuvia tai muita tiedostoja aiheesta Olsforsin kirkko Wikimedia Commonsissa
Bebyggelseregistret (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Olsfors kyrka
Käännös suomeksi
Ostwind

| Flakpanzer IV ”Ostwind” |
| --- | --- |

Aseen tyyppi:  Ilmatorjuntavaunu
Alkuperämaa:   Saksa
Palvelushistoria
Palvelusvuodet:  1944–1945
Valtion käytössä:   Saksa
Sodissa:  toinen maailmansota
Valmistushistoria
Suunniteltu:  1944
Valmistusvuodet:  1944–1945
Valmistusmäärä:  45
Tekniset tiedot
Paino:  25 tonnia
Pituus:  5,92 metriä
Leveys:  2,95 metriä
Korkeus:  3 metriä
Miehistö:  6
Panssarointi:  10–80 mm
Pääaseistus:  1x 37,0mm FlaK 43 L/89
Moottori:  Maybach HL 120 TRM (V-12 bensiini)
Teho:  300 hv (514.8 kW)
Toimintasäde:  200 km
Huippunopeus:  38 km/h
Flakpanzer IV Ostwind (saks. ”itätuuli”) oli saksalainen toisen maailmansodan aikainen ilmatorjuntapanssarivaunu. Ostwindin prototyyppi valmistui heinäkuussa 1944, ja se sai tulikasteensa saman vuoden joulukuussa Ardennien taistelussa.
Vaikka Ostwindin aseistus, 37 mm Flak 43 L/89 -konetykki, osoittautui tehokkaaksi matalalla lentäviä kohteita vastaan, panssarivaunun strateginen merkitys jäi pieneksi vähäisen valmistusmäärän vuoksi. Operatiivisilla joukoilla ei ollut koskaan tarpeeksi vaunuja etulinjan taisteluun, jotta ne olisivat voineet uhata liittoutuneiden ilmaherruutta. Vaunun runkona käytettiin vahingoittuneiden tai käytöstä poistettujen Panzer IV:den runkoa. Sen torni oli päältä avoin monitahokas, joka oli käyttökelpoisempi ratkaisu kuin Möbelwagenin panssariseinät, jotka piti avata taistelutilanteessa. Saksalaisten kaikki it-panssarit oli tarkoitus korvata Kugelblitzeillä kesällä 1945, mutta ainoastaan yksi torni saatiin valmiiksi.
Aavikon karavaanit

| Aavikon karavaanit |
| --- | --- |
Suunnittelija:  Reiner Knizia
Julkaisija:   Kosmos  Fantasy Flight Games  Lautapelit.fi
Julkaisuvuosi:  1998
Pelaajia:  2-5
Ikäsuositus:  10+
Pelin kesto:  45 min
Monimutkaisuus:  matala
Strategisuus:  keskiverto
Satunnaisuus:  matala
 BoardGameGeek 
Aavikon karavaanit (Durch die Wüste) on saksalaissyntyisen matematiikan tohtorin Reiner Knizian suunnittelema abstrakti strategialautapeli. Pelin julkaisi alun perin vuonna 1998 saksalainen pelikustantaja Kosmos nimellä Durch die Wüste. Pelin teema on eri kamelikaravaanien levittäytyminen aavikolle yrittäen saavuttaa eri alueita. Pelaajat asettavat pastellin värisiä muovikameleita kuusikulmiokuvioiselle aavikkoa kuvaavalle pelilaudalle ja yrittävät kerätä pisteitä hallitsemalla juomapaikkoja ja saavuttamalla keitaita. Pelin alueidenrajaus muistuttaa etäisesti klassista go-peliä.
Pelin sisältö

Aavikkoa kuvaava pelilauta
175 muovikamelia (34 per väri viidessä eri pastellin värissä ja 5 harmaata kamelia)
30 ratsastajaa (kuusi per pelaaja viidessä eri pelaajavärissä)
45 pistemerkkiä (15 yhden pisteen arvoista, 15 kahden pisteen arvoista ja 15 kolmen pisteen arvoista)
5 muovipalmua
20 neliskanttista keidaspistemerkkiä
20 neliskanttista kamelipistemerkkiä
Sääntökirja
Pelin säännöt

2–5 pelaajaa yrittää pelin aikana kerätä mahdollisimman paljon pisteitä ennen kuin pelin loppumisehto saavutetaan, jonka jälkeen eniten pisteitä kerännyt pelaaja nimitetään voittajaksi. Pelin alussa jokainen pelaaja valitsee itselleen yhdenväriset ratsastajat. Pelin alussa kamelit eivät kuulu yhdellekään pelaajalle, vaan ne asetetaan keskelle pöytää kaikkien saataville. Riippuen pelaajamäärästä tietty määrä kameleita tai ratsastajia saatetaan poistaa pelistä. Pelin laudalle asetellaan pistemerkit ja muovipalmut niille merkityille paikoille. Pelin alussa jokainen pelaaja kiinnittää ratsastajansa yhteen kameliin jokaisesta väristä ja asettaa ne vuorotellen laudalle, niin että yksikään ei ole toisen nappulan vieressä tai samassa ruudussa.
Vuorollaan pelaaja valitsee kaksi kamelia, ja asettaa ne oman samanvärisen kamelikaravaanin jatkoksi. Eri pelaajien samanväriset karavaanit eivät saa päätyä vierekkäin, eikä samassa ruudussa saa olla enempää kuin yksi kameli. Jos kameli asetetaan pistemerkin päälle, saa kamelin asettanut pelaaja merkin itselleen. Jos kameli asetetaan muovisen palmun viereen, saa hän heti viiden pisteen arvoisen keidaspistemerkin. Kun pelaaja on asettanut kaksi kamelia, on myötäpäivään seuraavan pelaajan vuoro asettaa kaksi kamelia. Tätä jatketaan, kunnes yhdenväriset kamelit ovat kokonaan loppuneet varastosta, eli ne kaikki on aseteltu laudalle. Pelin loputtua pelaajat saavat pisteitä keräämistään pistemerkeistä, sekä yhden pisteen jokaisesta yhdenvärisillä kameleillaan rajaamallaan alueella olevasta tyhjästä ruudusta. Eniten yksittäistä kameli väriä käyttänyt pelaaja palkitaan myös kymmenen pisteen merkillä, näin tehdään jokaiselle värille.
Versiot

Pelin julkaisi alun perin vuonna 1998 saksalainen pelikustantaja Kosmos nimellä Durch die Wüste. Englanninkielinen laitos tuli myöhemmin samalta julkaisijalta yhteistyössä Fantasy Flight Gamesin kanssa vuonna 2000 nimellä Through the Desert. Ensimmäinen suomenkielinen laitos on vuodelta 2005 ja sen julkaisi Lautapelit.fi.
Pelistä on myöhemmin tullut uudempi englanninkielinen päivitetty laitos Z-Man Gamesilta vuonna 2017. Tässä versiossa pelin grafiikka on päivitetty ja laudan molemmilla puolilla on eri kartta, jotka toimivat pelissä hieman eri tavalla. Pelin nappuloiden ja sääntöjen suhteen ei ole tehty suuria muutoksia, mutta mukaan on lisätty uusia vaihtoehtoisia sääntövariantteja.
Palkinnot

Aavikon karavaanit on ollut ehdolla useille palkinnoille ja on myös voittanut palkinnon.
2007 As d'Or - Jeu de l'Année ehdokas
2006 Nederlandse Spellenprijs ehdokas
1998 Spiel des Jahres suositus
1998 Meeples' Choice Award voittaja